La burjassotera Roser Serrano Pons s’alça amb un or i un bronze en el Campionat d’Espanya Universitari
2025-07-24

Continuen aconseguint grans èxits les esportistes de Burjassot. En aquesta ocasió, i una vegada més, ha sigut Roser Serrano Pons, des del món de l’hípica, la que ha tornat a portar el nom de Burjassot al podi.

Concretament, Roser participava el passat cap de setmana en el Campionat d’Espanya Universitari 2023; campionat en el qual s’ha alçat amb un primer lloc, medalla d’or, i un tercer lloc, medalla de bronze.

Roser, en domatge amb el cavall Babalu De Adama De Susa, aconseguia la medalla d’or per equips per a la Universitat de València, al costat de la seua companya de formació Sara Mayes Alandete, amb la seua muntura PDC Forever FE, en salt.

A més, en modalitat individual, muntant també a Babalu, s’alçava amb la medalla de bronze en Domatge Clàssic, representant també a la Universitat de València i aconseguint una puntuació de 170,782%.